b'\n_START_ARTICLE_\nKne\xc5\xbeak\n_START_SECTION_\nArheologija\n_START_PARAGRAPH_\nNa okoli\xc5\xa1kih hribih so zaradi ugodne lege \xc5\xbee v prazgodovini in antiki nastale naselbine. V neposredni okolici so 4, nekoliko stran pa \xc5\xa1e 3 gradi\xc5\xa1\xc4\x8da (blizu \xc5\xa0embij in Ba\xc4\x8d). Malo dlje na severu na lokaciji \xc4\x8cepna (791 mnm) je gradi\xc5\xa1\xc4\x8de, kjer je ohranjenih \xc5\xa1e okoli 350 m obrambnih nasipov, predmete, ki so jih tu na\xc5\xa1li pa datirajo v starej\xc5\xa1o \xc5\xbeelezno dobo._NEWLINE_Na vzhodni strani Kne\xc5\xbeaka je bilo gradi\xc5\xa1\xc4\x8de na hribu Obroba (644 mnm). Manj\xc5\xa1e najdbe iz tega najdi\xc5\xa1\xc4\x8da ka\xc5\xbeejo, da je bilo to naselje poseljeno v \xc4\x8dasu hal\xc5\xa1tatske dobe.'